Cel puțin 97 de oameni au fost răniți după ce un tren a deraiat în Egipt. Mai multe persoane ar fi murit.
Un nou accident feroviar a avut loc în Egipt. Zeci de persoane au fost rănite după ce opt vagoane au deraiat în orașul Qalyubia, la nord de Cairo.
Cel puțin 97 de persoane au fost rănite după ce mai multe vagoane de tren au deraiat în provincia egipteană Qalyubia, la nord de Cairo, a declarat ministerul sănătății într-un comunicat, scrie aljazeera.com.Cel puțin opt vagoane de tren au deraiat de pe calea ferată. Imaginile apărute pe rețelele sociale arată cum vagoanele se răsturnau, iar pasagerii fugeau de-a lungul căii ferate.Peste 50 de ambulanțe au ajuns la fața locului și au transportat răniții în trei spitale din provincie.Potrivit presei locale, mai multe persoane ar fi fost ucise în urma impactului, iar cauza accidentului este neclară, momentan.Egiptul a avut mai multe tragedii feroviare în ultimii ani. Cel puțin 20 de persoane au fost ucise și aproape 200 au fost rănite în martie, când două trenuri s-au ciocnit lângă Tahta, la aproximativ 440 km sud de Cairo.La începutul acestei săptămâni, 15 persoane au fost rănite după ce un alt tren a deraiat în provincia nordică Minya al-Qamh.